Vita:Dancsó Péter

message: 1.)
Nem csak a Videómánia nevű csatornája van fenn a Youtube-on, hanem van Dancsó Péter nevű csatornája, meg egy (vagy több) Budapestről szóló reklámfilmje is. 
2.) Részben ez utóbbiból következik, részben a Videómánia egyik részéből, hogy nem minden filmjét a saját szobájában forgatja le. Volt már szabadtéri jelenete, sőt volt a TV2-nél is. Csak a pontosság kedvéért. --Porbóllett vita 2015. február 14., 10:06 (CET)
Nevezetessé teheti magát a személyt az, hogy a Youtube-on a legtöbb feliratkozója volt egy adott évben, vagy az, hogy Magyarország legnépszerűbb Youtube-csatornája volt a Videómánia 2014-ben. Manapság a Youtube elég nehezen megkerülhető, ha népszerűségről, nézettségről van szó. Nem tudom pontosan kik alkották a nevezetességi irányelveket, de lehet, hogy ilyen téren frissítésre szorulna a dolog.Porbóllett vita 2015. február 19., 09:13 (CET)
replies: text: nem, ez önmagában nem teszi nevezetessé, tudok olyan videocsatornát, ami kisállataival sokkal népszerűbb Dancsóénál. A Youtube-statisztika nem nevezetességi alap, ahogy a Google keresés számai sem. A nevezetességet a Wikipédián független források biztosítják, amelyek beható mértékben foglalkoznak az illetővel. A bloginterjú nem számít, mert egy magánblog nem megbízható forrás. Neves napilapok, hírportálok, magazinok kellenének, amelyek nem csak arról írnak, hogy hány feliratkozója van, vagy listázzák a csatornáját egy toplistában, hanem olyanok, amelyek vele foglalkoznak, a munkásságával, az életrajzával. Xiaolong  Üzenő  2015. július 20., 15:56 (CEST)
replies: text: :Sziasztok! Kerestem néhány vele kapcsolatos forrást hírportálokról:

text: :* Interjú FreddyD-vel és Dancsó Péterrel az Indexen

text: :* Velvet cikk a 2015-ös Online Video Stars fesztiválról

text: : Szerintem azért szoktak vele foglalkozni, még ha a videóblog jelenleg nem is olyan elismert műfaj. Nem hiszem, hogy Dancsó esetében felmerülne a nevezetesség aggálya, magyar viszonylatban ismert. Ahogy James Rolfe-ról is van cikk az angol wikin. Üdv: --Kohlins vita 2015. július 20., 16:15 (CEST)
thread_title:  Nevezetesség 

message: Tegnap kénytelen voltam a cikk bevezetőjében foglalt, meglehetősen szakszerűtlennek tűnő információkat - nevezetesen, hogy Dancsó humorista, operatőr, illetve vágó lenne - kitörölni, mert, noha ismerem valamennyire Dancsó munkásságát és Youtube-csatornáit, szerintem a munkásságában nincs olyan elem, ami alátámasztaná ezeket az állításokat. A probléma az, hogy ezek az állítások részben a Wikidata nevű projektből (forrásnak nem akarom nevezni egyelőre) származnak, és benne vannak a cikk elején lévő infoboxban is. Ugyanakkor a szövegben lévő Wikidata/OTRS forráslinket csak a születési dátumhoz fűzték hozzá. 
Mindezek alapján a következő kérdéseim vannak:
# A cikkben (az infoboxban) teljesen Wikipédiaszerűen szerkeszthetetlenné tett információknak valóban a szövegben hivatkozott levél a forrása, vagy az tényleg csak a dátumra forrás?
# Ha nem a levél a forrás, akkor honnan származtak a falsnak tűnő állítások Dancsó képzettségéről vagy foglalkozásáról? Tényleg ott vannak a Wikidatán?
# Ha ezek tényleg csak a cikk írójának meggondolatlanságából fakadó túláltalánosítások (olyan gondolatmenet alapján pl., mint "hogyha összevágok egy házi videót, akkor már rögtön "hivatalosan" is vágó leszek", illetve "ha van egy népszerű vicces csatornám a Youtube-on, akkor már humorista vagyok"), és tényleg a wikidatán is ott vannak ezek, akkor ki és mikor fogja ezeket a Wikidatán is kijavítani? 
# Végül még egyszer megkérdezném, attól, aki ezt az egész infobox/Wikidata egyesítéses dolgot kitalálta, hogy szerencsés dolog-e egy magát nyílt szerkesztésűnek hirdető, az anonim szerkesztők munkáját is bevallottan fontosnak tartó wikiwikiweben olyan megoldásokat kitalálni, amelyek fontos, mindenki által látott információkat javíthatatlanná, szerkeszthetetlenné tesznek? Nem ellenkezik-e ez a wikiség alapelveivel (a válasz persze ott van az első kérdésemben ... csak tényleg érdekelne, hogy hogyan történhet egyáltalán ilyesmi)? Nem alkalmas-e elvben ez a módszer pl. visszaélésekre, rágalmak vagy lejáratás nehezen javíthatóvá tételére? (De. Szerencsére erről a mostani cikkben nincs szó, de ami késik ...)  ♥♥♥ Gubbubu12 ✍  2015. szeptember 27., 10:19 (CEST)
thread_title:  Wikidata 

message: Szeretném megkérdezni - megint - hogy Dancsó Péter milyen adatok alapján nyilvánítható vágónak, ill. humoristának?  ♥♥♥ GubbubuDeMinek? ✍  2018. február 3., 19:01 (CET)
thread_title:  Humorista 

message: "A Videómánia az első olyan magyar nyelvű YouTube-csatorna, ami átlépte az egymilliós feliratkozószámot" illetve a "2018. december 25-én az első magyar nyelvű csatornaként elsőként lépte át az egymilliós határt." Ezek a megfogalmazások helytelenül szerepelnek a cikkben, a forrás( 24.hu) már javította ezeket a téves állításokat.
A szerkesztéseket átírtam, de Bencemac nem hajlandó elfogadni. "24.hu: két magyar van 1m felett, közülük csak az egyik magyar nyelvű csatorna, a másik angol. Olvass is, ne csak láss!" Nem látható sehol ilyen formában amit írsz, ha van más forrás akkor cseréld ki.
Újabb magyar youtuber érte el az egymillió feliratkozót
Sokakat nem ér majd hatalmas meglepetésként, de újabb* olyan magyar youtuberről tudunk, aki elérte az egymillió feliratkozót a YouTube-on: Dancsó Péter. A Videománia névre keresztelt csatorna 2010-ben indult, Dancsó a Szakszerűen című sorozatával vált ismertté, amiben – még jóval Szirmai Gergő előtt – filmeket kritizált. A Reszkessetek, betörők!-ről készült videóját például 1,2 millióan látták.
Dancsó még azoknak is ismerős lehet, akik amúgy nem követnek magyar youtubereket, hiszen rengetegen nézték a videóit, amikor a népszerű reality, a Feleségek luxuskivitelben parodizálásába kezdett Aranyásók luxuskivitelben címmel, aminek keretében Babettel még randitippes videót is készített.
Dancsó Péterrel korábban interjút is készített a 24.hu, ami ide kattintva olvasható.
* HELYESBÍTÉS
Cikkünk korábbi változatában tévesen állítottuk, hogy Dancsó Péter az első olyan magyar youtuber, aki elérte az egymillió feliratkozót, hiszen – ahogy arra több olvasóink is felhívta a figyelmet – a 3D-s grafikákkal foglalkozó Vámos Sándor 2012-ben indított VamosART nevű csatornája már korábban átlépte az egymilliót, sőt jelenleg közel 1,4 millió feliratkozónál tart. Forrás:24.hu– InterCity(IC) Ha áram van, minden van vita 2018. december 30., 13:31 (CET)
thread_title:  Helytelen állítás 

message: Lásd itt: Wikipédia:Törlésre javasolt lapok/Dancsó Péter – Crimeavita 2020. június 9., 07:57 (CEST)
thread_title:  A törlési megbeszélés eredménye (2020. június)